Õpilase oskuste kaardistamine

Kooliküpsuse testi analüüs ja õpilase vaatlus

Laps: x

Vanus: 7 aastane

Kooliküpsuse testi läbiviimine annab ülevaate lapse vaimsest, kõnearengust, teadmistest ning sotsaalsetest oskustest. Kooliküpsuse testi läbiviimine toetub suuresti J. Strebeleva teoreetilistele alustele ja uurimismetoodikale.

Psühholoogilise uurimuse tulemused:

**Tunnetusprotsessid ja võimed:**

Lapse analüüs – sünteesi võime on nõrgema poolne. Piltide analüüsimine on raskendatud, sest pildi seoste loomine on raskendatud. Piltide järjestamine võtab aega, kuid mõistab peale pikemat mõtlemist tegevuste loogilist järgnevust.

Lapsel on hea kujutlus iseendast. Teab, mis on ta nimi (ees- ja perekonnanimi), vanust, kust ta elab ning täiendavalt täpsustab vanemate nimesid ja perekonnaliikmeid. Õpilane teab, et on tulnud kooli ning mida siin tehakse. Laps ei tea täpselt oma sünnikuupäeva ning kooli täpset nimetust.

Laps eksib aastaegade järjestuses, kuid oskab neid nimetada. Mälu ülesandes jätab laps 8 sõnast vaid 2 meelde. Mälumaht on õpilasel vähene.

**Sotsaalsed oskused:**

Laps tahab suhelda, kuid ei julge. Lausete moodustamine on tema jaoks keeruline ning sõnavara vähene. Vestluses on õpilane pelglik. Õpilane oskab teha koostööd ning on sõbralik õpetaja suhtes. Õpilane järgib kokkulepituid reegleid ja üldtunnustatud käitumisnorme. Kaasõpilastega on arvestav ja sõbralik.

**Enesekohased oskused:**

Laps suudab oma emotsioone kirjeldada ning tugevaid emotsioone nt rõõmu ja kurbust, sobival viisil väljendada.. Kirjeldab enda häid omadusi ja oskusi. Oskab erinevates olukordades sobivalt käituda ning muudab oma käitumist vastavalt tagasisidele, algatab mänge ja tegevusi ja vastutab oma käitumise eest. Iseseisvate harjutuste lahendamine on tema jaoks väga keeruline.

**Käitumine ja emotsionaalne areng:**

Laps väljendab ennast emotsionaalselt küpselt. Tuleb toime oma emotsioonidega ning on arvestav kõigi suhtes.

**Eesti keel**

Oskab kuulata eakohast teksti ja mõistab selle sisu õpetaja abiga. Vajab testi täitmisel lisatähelepanu, korduvaid selgitusi, kuidas täita tööülesandeid. Oskus end arusaadavalt väljendada kõnesituatsioonises on raske, sest sõnad ei tule meelde. Laps kasutab enamasti lihtlauseid. Õpilasel ei esine hääldamisel hääldusvigu. Jutustamisel vajab abistavaid küsimusi. Raskusi pildi analüüsimisel tervikpildi mõistmisel.

Õpilane tunneb osaliselt üksikuid joonistähti, ei loe veerides isegi 2- silbilisi sõnu. Tööjuhendite mõistmisel vajab abi.

Joonistähtede kirjutamine vajab veel palju harjutamist. Vajalik ka kodus teha ärakirja harjutusi.

Kirjutamisel õpilane soovib kirjutada, kuid paraku ei tule talle meelde tähed. Õpilane väsib väga kiiresti ja loobub alustatud tööülesande lõpetamisest, sest käsi väsib kiiresti.

**Matemaatika**

Teab tundides õpitud matemaatilisi mõisteid. Tunneb esemeid ja kujundeid ühiste tunnuste alusel, võrdleb esemeid ja kujundeid asendi – ja suurustunnuste järgi. Tekstülessannete mõistmine ning lahendamine on väga raske. Oskab viie piires arve võrrelda, liita ja lahutada. Numbrite loendaminwvajab harjutamist. Arvutab ka meelsasti iseseisvalt. Tööjuhendite mõistmisel vajab õpetaja abi.

**Kirja eeloskus:**

Õpilane eristab erinevaid kujundeid ning detailidest tervikut moodustada. Oskab klassist leida tööks vajalikke vahendeid. Kiirustab , soovib kõik kiiresti valmis saada, sest käeline tegevus on tema jaoks raske. Esineb vigu joone jälgimisel. Probleemiks on vale pliaatsi hoiak ning surve pliiatsile nõrk.